पाएं अपने शहर की ताज़ा ख़बरें और फ्री ई-पेपरडाउनलोड करें
ग्रामीण थाना पुलिस ने दो स्थानों पर घेराबंदी कर 120 लीटर स्प्रिट का अवैध परिवहन करते 3 आरोपियों को गिरफ्तार किया। जब्त स्प्रिट की कीमत 1 लाख 30 हजार रुपए है। पुलिस थाना सेंधवा ग्रामीण की टीम ने मुखबिर की सूचना पर शुक्रवार को चाचरिया में घेराबंदी कर बाइक सवार चाचरिया निवासी अजय पिता मुकेश (20) को रोका।
उसके पास से 60 लीटर स्प्रिट जब्त की। धारा 49ए, 34 (2) आबकारी एक्ट के तहत केस दर्ज कर गिरफ्तार किया। इसी तरह सूचना पर ग्राम नांदियाघाट शाहपुरा पर घेराबंदी कर सागर व गणेश दोनों निवासी जोयदा महाराष्ट्र को 60 लीटी स्प्रिट का परिवहन करते पकड़ा। दोनों को गिरफ्तार कर धारा 49ए, 34(2) आबकारी एक्ट के तहत केस दर्ज किया।
तीनों को शनिवार को न्यायालय में पेश किया। जहां से उन्हें जेल भेज दिया गया। आरोपियों को पकड़ने में थाना प्रभारी सेंधवा ग्रामीण निरीक्षक विकास कपीस, एएसआई संजय पांडे, प्रधान आरक्षक अशोक यादव, बलीराम, आरक्षक सतीश, समरथ, अलकेश शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn